CELEX: 52008PC0220
Language: mt
Date: 2008-04-28
Title: Proposta għal deċiżjoni tal-Kunsill dwar il-konklużjoni tal-ftehim taħt il-forma ta’ Skambju ta’ Ittri bejn il-Komunità Ewropea u l-Ukraina fir-rigward taż-żamma ta’ l-impenji fil-kummerċ tas-servizzi mniżżla fil-ftehim ta’ shubija u kooperazzjoni

Avviż Legali Importanti

|

52008PC0220

Proposta għal deċiżjoni tal-Kunsill dwar il-konklużjoni tal-ftehim taħt il-forma ta’ Skambju ta’ Ittri bejn il-Komunità Ewropea u l-Ukraina fir-rigward taż-żamma ta’ l-impenji fil-kummerċ tas-servizzi mniżżla fil-ftehim ta’ shubija u kooperazzjoni  /* KUMM/2008/0220 finali - CNS 2008/0087 */  

	[pic] | KUMMISSJONI TAL-KOMUNITAJIET EWROPEJ |Brussel 28.4.2008KUMM(2008) 220 finali2008/0087 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim taħt il-forma ta’ Skambju ta’ Ittri bejn il-Komunità Ewropea u l-Ukraina fir-rigward taż-żamma ta’ l-impenji fil-kummerċ tas-servizzi mniżżla fil-Ftehim ta’ Sħubija u Kooperazzjoni(preżentata mill-Kummissjoni)MEMORANDUM TA’ SPJEGAZZJONISkond l-Artikolu 44 tal-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, u l-Ukraina (minn issa ' l quddiem il-“PCA”), impenji meħuda taħt il-GATS fil-kuntest ta’ l-adeżjoni ta’ l-Ukraina mad-WTO għandhom awtomatikament jieħdu post l-impenji fil-kummerċ tas-servizzi mniżżla fil-PCA.Fil-kuntest tal-proċess ta' l-adeżjoni tagħha mad-WTO l-Ukraina offriet impenji lill-GATS li sostanzjalment ikopru l-impenji ta’ l-Ukraina skond il-PCA, għajr għall-Artikolu 39, paragrafu 3, tiegħu. L-Ukraina, madankollu, offriet li żżomm din id-dispożizzjoni tal-PCA permezz ta’ ftehim bilaterali barra l-kuntest tad-WTO.Biex jiġi formalizzat dan il-ftehim, fit-23 ta' April 2007 il-Kunsill għall-Affarijiet Ġenerali u r-Relazzjonijiet Esterni adotta direttivi ta' negozjati li jawtorizzaw lill-Kummissjoni li tinnegozja ftehim internazzjonali li jorbot fil-kuntest tal-PCA taħt il-forma ta' skambju ta' ittri ma' l-Ukraina biex jinżammu l-impenji tal-kummerċ fis-servizzi li jinsabu fil-Ftehim ta' Sħubija u Kooperazzjoni ma' l-Ukraina ladarba l-pajjiż jissieħeb mad-WTO.Il-Ftehim intlaħaq fuq it-test ta' l-iskambju formali ta' l-ittri. Il-ftehim ma jobbliga lill-KE bl-ebda impenn li jmur lil hinn mill-obbligi attwali tagħha skond il-GATS u l-PCA. Il-Ftehim ġie inizjalat fit-18 ta' Frar 2008 u ffirmat f'isem il-Komunità fi […]. Sakemm tlestew il-proċeduri għall-konklużjoni tiegħu, huwa ġie applikat b'mod proviżorju mill-[…]. Il-Kunsill għandu għalhekk jadotta l-proposta mehmuża.2008/0087 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim taħt il-forma ta’ Skambju ta’ Ittri bejn il-Komunità Ewropea u l-Ukraina fir-rigward taż-żamma ta’ l-impenji fil-kummerċ tas-servizzi mniżżla fil-Ftehim ta’ Sħubija u KooperazzjoniIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 71(1) u 80(2) flimkien mat-tieni sottoparagrafu ta’ l-Artikolu 300(3) tiegħuWara li kkunsidra l-proposta tal-Kummissjoni,Wara li kkunsidra l-Opinjoni tal-Parlament Ewropew[1],Billi:(1) Fl-14 ta' Ġunju 1994 il-Komunitajiet Ewropej u l-Istati Membri tagħhom fuq naħa waħda u l-Ukraina fuq in-naħa l-oħra ffirmaw fil-Lussemburgu l-Ftehim ta' Sħubija u Kooperazzjoni (PCA), li daħal fis-seħħ fl-1 ta' Marzu 1998.(2) Skond l-Artikolu 44 tal-PCA, l-impenji meħuda taħt il-GATS fil-kuntest ta’ adeżjoni ta’ l-Ukraina mad-WTO għandhom awtomatikament jieħdu post l-impenji fil-kummerċ tas-servizzi mniżżla fil-PCA.(3) L-Artikolu 39, paragrafu 3, tal-PCA mhuwiex rifless fl-impenji tal-GATS offerti mill-Ukraina fil-kuntest ta’ l-adeżjoni tagħha mad-WTO u għalhekk għandu jinżamm fuq bażi bilaterali.(4) Fuq il-bażi ta’ awtorizzazzjoni mogħtija mill-Kunsill fit-23 ta' April 2007, il-Kummissjoni innegozjat f'isem il-Komunità, ftehim taħt il-forma ta' Skambju ta' Ittri bejn il-Komunità Ewropea u l-Ukraina li jżomm l-Artikolu 39, paragrafu 3 tal-PCA, li ġie inizjalat fit-18 ta' Frar 2008.(5) Il-Ftehim ma jobbliga lill-KE bl-ebda impenn li jmur lil hinn mill-obbligi attwali tagħha skond il-GATS u l-PCA.(6) Il-Ftehim ġie ffirmat f’isem il-Komunità Ewropea fi […] u applikat fuq bażi provviżorja minn[…], suġġett għall-konklużjoni sussegwenti tiegħu.(7) Il-proċeduri istituzzjonali meħtieġa tlestew u l-Ftehim għandu għalhekk jiġi approvat,IDDEĊIEDA KIF ĠEJ:Artikolu 1Il-Ftehim, fil-qafas tal-Ftehim tas-Sħubija u l-Kooperazzjoni u f’forma ta’ Skambju ta’ Ittri bejn il-Komunità Ewropea u l-Ukraina bl-għan li jinżammu l-impenji fil-kummerċ tas-servizzi li jinsabu fl-Ftehim ta' Sħubija u Kooperazzjoni ma' l-Ukraina ladarba dan il-pajjiż jissieħeb mad-WTO, huwa b'dan approvat f'isem il-Komunità.It-test tal-Ftehim taħt il-forma ta' Skambju ta' Ittri huwa mehmuż ma' din id-Deċiżjoni.Artikolu 2Il-President tal-Kunsill għandu jgħarraf lill-Ukraina bil-konklużjoni ta’ dan il-Ftehim f’isem il-Komunità[2].Artikolu 3Din id-Deċiżjoni għandha tiġi pubblikata fil- Ġurnal Uffiċjali ta’ l-Unjoni Ewropea .Magħmula fi Brussell,Għall-KunsillIl-PresidentANNESSFTEHIM TAĦT IL-FORMA TA’SKAMBJU TA' ITTRIbejn il-Komunità Ewropea u l-Ukraina fir-rigward taż-żamma ta' l-impenji fil-kummerċ tas-servizzi mniżżla fil-Ftehim ta' Sħubija u KooperazzjoniA. Ittra mill-UkrainaSinjur,F’konnessjoni ma’ l-iffirmar fis-17 ta’ Marzu 2003 tal-ftehim bilaterali KE-l-Ukraina għall-adeżjoni ta’ l-Ukraina mad-WTO u bħala parti minn dan il-ftehim, id-delegazzjonijiet tal-KE u ta’ l-Ukraina qablu li jżommu d-dispożizzjonijiet dwar it-trasport marittimu internazzjonali tal-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, fuq naħa waħda, u l-Ukraina, fuq in-naħa l-oħra, iffirmat fl-14 ta’ Ġunju 1994 fil-Lussemburgu. Dan il-ftehim għandu jitfassal kif ġej:IL-KOMUNITÀ EWROPEA U L-UKRAINAWARA LI KKUNSIDRAW l-Artikolu 5 tal-Ftehim tas-Sħubija u l-Kooperazzjoni bejn il-Komunitajiet Ewropej u l-Istati Membri tagħhom, fuq naħa waħda, u l-Ukraina fuq in-naħa l-oħra, iffirmat fl-14 ta’ Ġunju 1994 fil-Lussemburgu (minn issa 'l quddiem "il-PCA”);WARA LI QIESU l-impenn tal-Partijiet biex jilliberalizzaw il-kummerċ, imsejjes fuq il-prinċipji tal-Ftehim tad-WTO u l-Ftehimiet tal-Kummerċ Multilaterali mehmuża miegħu;KONXJI mill-ħtieġa li jtejbu l-kondizzjonijiet li jeffettwaw il-kummerċ tas-servizzi bejn il-Partijiet, imsejsa fuq ir-reċiproċità;WARA LI QIESU l-qagħda ġejja mill-adeżjoni ta’ l-Ukraina mad-WTO u l-impatt tagħha fuq id-dispożizzjonijiet tal-PCA fuq il-kummerċ u l-investiment;IDDEĊIDEW KIF ĠEJ,Artikolu UnikuTrasport marittimu internazzjonaliMinkejja d-dispożizzjonijiet ta’ l-Artikolu 44 tal-PCA, wara l-adeżjoni ta’ l-Ukraina mad-WTO, id-dispożizzjonijiet tal-PCA li ġejjin se jkomplu japplikaw bejn il-Partijiet:-  L-Artikolu 39 paragrafu 3, flimkien ma’ l-Artikolu 32 (g) fil-qasam tat-trasport marittimu internazzjonali.Inkun grat lejk jekk tkun tista’ tikkonferma li l-KE tapprova dan it-test u tibgħatli t-tweġiba tiegħek iffirmata mill-awtorità kompetenti tal-Komunità Ewropea. Għandi l-unur nipproponi li din l-ittra u l-konferma tiegħek bħala tweġiba jiffurmaw ftehim bejn l-awtoritajiet kompetenti li għandu jiġi ttrattat bħala parti integrali tal-Ftehim ta’ Sħubija u Kooperazzjoni iffirmat fl-14 ta’ Ġunju 1994 fil-Lussemburgu. Dan il-ftehim m’għandux jiġi effettwat mill-iskadenza eventwali tal-Ftehim ta’ Sħubija u Kooperazzjoni, skond l-Artikolu 101 tiegħu.Nitolbok tilqa’ b'ċertezza l-ogħla stima tiegħi,[F'isem l-Ukraina]B. Ittra mill-Komunità EwropeaSinjur,Grazzi ta' l-ittra tiegħek ta’ ________________, li taqra hekk:“Sinjur,F’konnessjoni ma’ l-iffirmar fis-17 ta’ Marzu 2003 tal-ftehim bilaterali KE-l-Ukraina għall-adeżjoni ta’ l-Ukraina mad-WTO u bħala parti minn dan il-ftehim, id-delegazzjonijiet tal-KE u ta’ l-Ukraina qablu li jżommu d-dispożizzjonijiet dwar it-trasport marittimu internazzjonali tal-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, fuq naħa waħda, u l-Ukraina, fuq in-naħa l-oħra, iffirmat fl-14 ta’ Ġunju 1994 fil-Lussemburgu. Dan il-ftehim għandu jitfassal kif ġej:IL-KOMUNITÀ EWROPEA U L-UKRAINAWARA LI KKUNSIDRAW l-Artikolu 5 tal-Ftehim tas-Sħubija u l-Kooperazzjoni bejn il-Komunitajiet Ewropej u l-Istati Membri tagħhom, fuq naħa waħda, u l-Ukraina fuq in-naħa l-oħra, iffirmat fl-14 ta’ Ġunju 1994 fil-Lussemburgu (minn issa 'l quddiem "il-PCA”);WARA LI QIESU l-impenn tal-Partijiet biex jilliberalizzaw il-kummerċ, imsejjes fuq il-prinċipji tal-Ftehim tad-WTO u l-Ftehimiet tal-Kummerċ Multilaterali mehmuża miegħu;KONXJI mill-ħtieġa li jtejbu l-kondizzjonijiet li jeffettwaw il-kummerċ tas-servizzi bejn il-Partijiet, imsejsa fuq ir-reċiproċità;WARA LI QIESU l-qagħda ġejja mill-adeżjoni ta’ l-Ukraina mad-WTO u l-impatt tagħha fuq id-dispożizzjonijiet tal-PCA fuq il-kummerċ u l-investiment;IDDEĊIDEW KIF ĠEJArtikolu UnikuTrasport marittimu internazzjonaliMinkejja d-dispożizzjonijiet ta’ l-Artikolu 44 tal-PCA, wara l-adeżjoni ta’ l-Ukraina mad-WTO, id-dispożizzjonijiet tal-PCA li ġejjin se jkomplu japplikaw bejn il-Partijiet:-  L-Artikolu 39 paragrafu 3, flimkien ma’ l-Artikolu 32 (g) fil-qasam tat-trasport marittimu internazzjonali.Inkun grat lejk jekk tkun tista’ tikkonferma li l-KE tapprova dan it-test u tibgħatli t-tweġiba tiegħek iffirmata mill-awtorità kompetenti tal-Komunità Ewropea. Għandi l-unur nipproponi li din l-ittra u l-konferma tiegħek bħala tweġiba jiffurmaw ftehim bejn l-awtoritajiet kompetenti li għandu jiġi ttrattat bħala parti integrali tal-Ftehim ta’ Sħubija u Kooperazzjoni iffirmat fl-14 ta’ Ġunju 1994 fil-Lussemburgu. Dan il-ftehim m’għandux jiġi effettwat mill-iskadenza eventwali tal-Ftehim ta’ Sħubija u Kooperazzjoni, skond l-Artikolu 101 tiegħu.Nitolbok tilqa’ b'ċertezza l-ogħla stima tiegħi.”Nikkonferma li din l-ittra kkwotata hawn fuq u t-tweġiba tiegħi għaliha jistabbilixxu ftehim formali bejn il-Komunità Ewropea u l-Ukraina.Nitolbok tilqa’ b'ċertezza l-ogħla stima tiegħi.[F'isem il-Komunità Ewropea]DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAN-NAĦA TAD-DĦUL1. L-ISEM TAL-PROPOSTA:Id-Deċiżjoni tal-Kunsill dwar il-konklużjoni tal-Ftehim taħt il-forma ta’ Skambju ta’ Ittri bejn il-Komunità Ewropea u l-Ukraina fir-rigward taż-żamma ta’ l-impenji fil-kummerċ tas-servizzi mniżżla fil-Ftehim ta’ Sħubija u Kooperazzjoni2. IL-LINJI TAL-BAĠIT:Il-Kapitolu u l-Artikolu: 120Ammont stmat għas-sena kkonċernata (2008): 16 431 900 000 euro3. IMPATT FINANZJARJU:( Il-proposta ma għandha l-ebda implikazzjoni finanzjarja( Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(€ miljun għal punt deċimali wieħed)Linja tal-baġit | Dħul[3] | Perjodu ta’ 12-il xahar li jibda minn jj/xx/ssss | [Sena n] |Artikolu ... | Impatt fuq ir-riżervi proprji |Artikolu ... | Impatt fuq ir-riżervi proprji |Sitwazzjoni wara l-azzjoni |[n+1] | [n+2] | [n+3] | [n+4] | [n+5] |Artikolu ... |Artikolu ... |4. MIŻURI KONTRA L-FRODI5. RIMARKI OĦRAJN [1] Opinjoni mogħtija fi […] (ĠU C…)[2] Id-data tad-dħul fis-seħħ tal-Ftehim se tiġi ppubblikata fil- Ġurnal Uffiċjali ta' l-Unjoni Ewropea .[3] Fir-rigward tar-riżorsi proprji tradizzjonali (id-dazji agrikoli, levies fuq iz-zokkor, dazji doganali) l-ammonti indikati għandhom ikunu amonti netti, jiġifieri l-ammonti grossi wara t-tnaqqis ta’ 25% ta’ l-ispejjeż tal-ġbir